**BSc, Arkitekturë dhe Planifikim Hapësinor - Syllabus**

|  |  |  |  |  |
| --- | --- | --- | --- | --- |
| **Lënda** | **MENAXHIMI I PROJEKTEVE DHE NDЁRMARRЁSI** | | | |
| Lloji | Semestri | ECTS | Kodi |
| Obligative (O) | 5 | 3 | 30-MEP-259 |
| **Profesori** | Dr. Sc. Getoar LUBENIQI | | | |
| **Qëllimet dhe Objektivat** | * Lënda Menaxhimi i Projekteve dhe Ndërmarrësi në thelb synon të përshkruajë dhe të pajisë studentët me nje gamë të gjerë të koncepteve, teknikave, mjeteve, praktikave dhe aspekteve të ndryshme që janë shumë të dobishme në fushën e menaxhimit të projekteve dhe ndërmarrësisë. Fusha e menaxhimit të projekteve dhe ndërmarrësisë ka për qëllim për t’i përgatitur studentët për të bërë vlerësimin sistematik të objektivave të zhvillimit të suksesshëm të procedurave të fillimit, planifikimit, ekzekutimit, rregullimit, kontrollimit dhe mbylljes së projektit, si dhe me udhëzimet e operacioneve të ekipit të projektit drejt arritjes së të gjitha qëllimeve të dakorduara brenda fushës së caktuar, kohës, cilësisë dhe standardeve buxhetore. Objektivi kryesor i lëndës menaxhimi i projekteve dhe ndërmarrësi është “krijimi i vlerës” – p.sh., se si realizohet prodhimi i një projekti duke i ndjekur të gjitha nevojat dhe objektivat e klientit, apo se si arrihen qëllimet kryesore të projektit brenda kufizimeve buxhetore, kohore, cilësore, etj. Menaxhimi i Projekteve dhe Ndërmarrësi synon të merret me vlerësimin, krahasimin, interpretimin e situatave momentale, konsumatorët, konkurrencën, çmimet, analizën e tregut, etj, në krijimin e një projekti nga studentët që përfshin zhvillimin e planit të detajuar për menaxhimin e projekteve. Përmes studimeve dhe rasteve të ndryshme të paraqitura në këtë lëndë, studentët do të kenë mundësinë të shohin se si konceptet, teknikat dhe metodat e ndryshme dhe kryesore të menaxhimit të projekteve dhe ndërmarrësisë zbatohen në praktikë. | | | |
| **Rezultatet e pritshme** | * Të kuptojë konceptet dhe parimet e një perceptimi koherent të njohurive historike, teorike, kombëtare, rajonale dhe ndërkombëtare të arkitekturës, duke përfshirë trashëgiminë arkitekturore; * Të aplikojë teknika, metoda dhe mjete në vlerësimin e aspekteve sociale, ekonomike dhe hapësinore përmes procesit të projektimit dhe planifikimit, duke marrë parasysh të gjitha aspektet e projektit: burimet njerëzore, financiare, cilësinë, komunikimin, rrezikun, palët e interesit, dhe çdo fushë tjetër; * Të analizojë njohuri të integruara për të vendosur arkitekturën brenda konteksteve historike, sociale, kulturore dhe ekologjike, duke theksuar arkitekturën e peizazhit dhe përfitimet e bimësisë urbane dhe parqeve; * Të vlerësojë çështjet etike dhe profesionale në arkitekturë, duke u mbështetur nga kurset mbi etikën, trashëgiminë arkitekturore dhe kontekstin më të gjerë socio-ekonomik të planifikimit urban; * Të zhvillojë shkathtësitë të avancuara në zhvillimin dhe analizën kritike të projekteve arkitekturore, planifikimin urban dhe ndërveprimin e ndërtimeve dhe dizajnit urban; | | | |